SARLNUUS SONDAG 23 MAART 2008 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitge- 
saai word. Oudio is ook beskikbaar via die web web www.sarl.org.za, klik op 
ARMI en volg die koppelings soos aangedui. Vir oudio via Echolink koppel met 
ZSOJPL-R. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is Louw, ZS6OLME, vanuit Pretoria met herleidings op 
28,325, 14,235, 10,130, 7,066 en 3,695 MHz ESB asook, 51,400, 438,825 en 1 297 
MHZ FM in die Pretoriagebied. (Ander nuuslesers verander soos toepaslik). 


In vandag se SARLNuus: 

SIR ARTHUR C CLARKE STIL SLEUTEL 
MARIONEILAND WORD GEAKTIVEER 
UITSLAE VAN VAKANSIEBAKENKOMPETISIE 
7P8FG DXPEDISIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SIR ARTHUR C CLARKE STIL SLEUTEL 


Wetenskapfiksieskrywer en visionêr Sir Arthur C. Clarke is op 19 Maart 2008 in 
die ouderdom van 90 in Colombo, Sri Lanka oorlede. 


Mense wêreldwyd sal Sir Arthur onthou vir die bekendmaking van die konsep vir 
die gebruik van satelliete in geostasionêre wentelbane vir kommunikasie. Tn Ok- 
tober 1945, publiseer Clarke n tegniese artikel getiteld “Extra-terrestrial Relays 
- Can Rocket Stations Give World-wide Radio Coverage?” in die Britse tydskrif 
“Wireless World.” Hierdie artikel het die uitvoerbaarheid van die gebruik van 
kunsmatige satelliete as herleistasies vir aardgebaseerde kommunikasie beves- 
tig. Clarke het voorspel dat eendag wêreldwye kommunikasie moontlik sal wees 
deur middel van n netwerk van drie geostasionêre satelliete wat eweredig om 
die aarde se ewenaar versprei is. 


Amper twee dekades later, in 1964, word Syncom 3 die eerste geostasionêre 
satelliet om Clarke se voorspelling te verwesenlik. Later die jaar word Syncom 
3 gebruik om televisiedekking van die Somer Olimpiese Spele in Tokyo na die 
VSA te herlei die eerste televisieuitsending oor die Stille Oseaan. In 1954 stel 
Clarke voor dat satelliete gebruik word vir weerkunde. Vandag is toegewyde 
weersatelliete n groot deel van die weervoorspellingprosesse. 


Arthur C Clarke was die inspirasie vir William Orr, n welbekende outeur van 
amateurradioartikels en boeke, wat van amateurherhalers in die lug gepraat het 


voordat die eerste OSCAR gelanseer is. 
ZS6GCM GAAN ZS8T OP MARIONEILAND AKTIVEER 


Skaars terug in Suid-Afrika na sy besoek aan Bouveteiland, is Petrus Kritzinger, 
ZS6GOM, op sy pad na Marioneiland en sal hy die wêreld se DXers lok met sy 
ZS8T-roepsein. Petrus sal aktief wees op 160, 80, 40, 30, 20, 17, 12 en 10 meter 
met gebruik van ESB, GG en RTD. Dit word verwag dat hy in Mei 2008 aktief 
sal wees, maar dit sal deur sy werkslas op die eiland bepaal word. 


Luister vanoggend om 10:00 SAT op 7 082, 7 205 or 17 570 kHz na. n eksklusiewe 
onderhoud met Petrus op Amateur Radio Mirror International Besoek die DX- 
pedisiewebwerf vir meer inligting en daar sal gereelde bywerking gedoen word. 
Klik op die skakel www.sarl.org.za. 


VAKANSIE SE BAKENKOMPETISIEUITSLAE TOON INTERESSANTE 
VOORTPLANTINGSPATRONE 


Terwyl min inskrywings ontvang is vir die SARL - HMO Vakansie Bakenkom- 
petisie, is interessante voortplantingspatrone waargeneem. 


Die wenner van die 2007 ARRL-Handboek is Joop Hesp, ZS6C. Hy het die drie 
boodskappe korrek dekodeer. Hy het ZS6SRL om 09:40, ZS2LAW om 18:04 
en ZS1HMO om 18:55 ontvang. Soos die nag sy OTH wes van Johannesburg 
genader het, het die paadjie stadig na die suide geopen. Seine was egter baie 
swak. 


Die DX-Handboek is gewen deur Bruce Rowan, ZS6BK. Terwyl hy op 23 Jan- 
uarie 2008 met vakansie by Mabula Game Lodge was, het hy ZS6SRL om 12:21 
ontvang met n sein van 559. Hy het gebruik gemaak van n Tcom-703 gekoppel 
aan n halfgrootte GERV-antenna. 


Dankie aan almal wat rapporte ingestuur het en baie geluk aan die wenners. 
SARL-HMO-BAKENPROJEK AAN DIE BEWEEG 


Na die toetsing van ses bakens, is die span besig om verskeie veranderings te 
implementeer uit lesse geleer. Die inwerkingstelling van die 22 bakens in die 
aanvanklike program sal vroeg in April begin en teen einde Julie voltooi wees, 
wanneer dit verwag word dat al die bakens in plek sal wees. 


Hierna sal die span n digitale ontvanger, ingestel op die 7 023 bakenfrekwensie, 
toets. Die ontvanger sal die bakens monitor en die inligting stoor om later na 
n rekenaar afgelaai te word. 


n Volledige verslag is beskikbaar op www.sarl.org.za en dit is interessante 
leesstof. John Willescroft en Lee-Anne McKinnell neem jou deur die toets- 
en ontwikkelingsprosesse. 


SARL NASIONALE KONVENSIE MOET NIE DIE AMATEURRADIO- 
GELEENTHEID VAN DIE JAAR MIS NIE 


Die SARL-konvensie is besig om die gevoel van die jaarlikse SARL geleenthede 
van die sestigs en sewentigs aan te neem toe mense oor die land heen gery het 
om deel te neem aan die SARL AJV en die ander funksies rondom die vergader- 
ing. Dit is die eerste keer hierdie eeu dat die SARL n Nasionale Konvensie 
hou as deel van die AJV en jy kan dit nie bekostig om dit mis te loop nie. Die 
konvensie begin op Vrydag 11 April met n besoek aan Boyden Sterrewag waar 
die Astronomiese Verenging jou op n reis deur die sterre sal vat. Op Saterda- 
goggend is die AJV en dan n besoek aan die historiese plaas, Onze Rust met 
die toekenningsdinee in die restaurant langs die huis waar Pres M T Steyn gebly 
het teen die draai van die vorige eeu. Op Sondag word ontbyt genuttig by die 
ZS9X-kompetisiestasie met n asemrowende gesig oor die Vrystaatse vlaktes en 
as jy rondstaan om foto s te neem, kan jy deel wees van n lewendige uitsending 
van Amateur Radio Mirror International. 


As jy nog nie bespreek het nie, besoek www.sarl.org.za en laai die program en 
registrasiedokumente af of stuur n e-pos aan zsAdbs@netactive.co.za. Doen dit 
nou, anders gaan jy nie deel van hierdie geleentheid wees nie. 'Tot op datum 
het die reëlingskomitee slegs 8 besprekingsvorms ontvang. Die sluitingsdatum 
is Sondag 6 April 2008. 


BAGCAR 2008-PROJEK BEWEEG VORENTOE 


Die verskillende vragte is in n gevorderde stadium van konstruksie en sal ty- 
dens die volgende BACAR-vergadering getoets word. Die vergadering sal om 
11:00 op 5 April 2008 by die Nasionale Amateurradiosentrum gehou word. Sluit 
aan by n opsporingspan of kom kyk hoe word die vragte getoets. Kry n bi- 
etjie praktiese amateurradio-ondervinding. Jy kan meer van BAGAR lees op 
wwWw.amsatsa.Org.za. 


KONSTRUKSIEKOMPETISIE MET 'N VERSKIL 


Hierdie jaar verskil die SA Amateurradioontwikkelingstrust se konstruksiekom- 
petisie van ander jare. Jy word genooi om jou idees vir n konstruksieprojek in te 
stuur. Die projek moet n toepassing hê in amateurradio en minder as R500 kos 
om te bou. Die beoordelaars sal drie projekte kies vir deelname aan die tweede 
en laaste skof van die kompetisie. Die drie fase-een wenners sal die befondsing 
ontvang vir die ontwikkeling en bou van die projek, wat as n werkende model, 
tesame met al die nodige dokumentasie ingehandig moet word. Die algehele 
wenner sal n Icom D-star Sendontvanger met komplimente van Multisource 
Telecommunications ontvang. 


Die sluitingsdatum vir Fase 1 is 31 Maart. Besoek www.amateurradio.org.za. vir 
n inskrywingsvorm en volledige besonderhede van die kompetisie. 


HAMNET EN ARRIVE ALIVE OM SAAM TE WERK OOR DIE PAASTY- 
DPERK 


Johan, ZS5JL, n Arrive Alive geregistreerde monitor sal die TARU Streek 1 
noodfrekwensies vir Hamnet en die Arrive Alive projek van die Dept van Vervoer 
monitor tydens die Paasvakansietydperk. Johan is in direkte kontak met die 


Arrive Alive Operasionele sentrum. As jy op die lug is rapporteer in oor enige 
insident. Hoe meer oë hoe veiliger die Paasnaweek. 


7PAFGC DXPEDISIE 


Lede van die Secunda Amateurradioklub en twee Belgiese radioamateurs sal 
aktief wees vanaf die Katsedam in Lesotho vanaf 27 Maart tot 3 April 2008. 
Dit sluit deelname aan die CG WPX Foonkompetisie in. Hulle roepsein is 
7P8FC en sal ESB, RTD en PSK op 160, 80, 40, 20, 17, 15, 12 en 10 meter 
gebruik. Die G@SL-bestuurder is ONACJK. Vêrdere inligting is beskikbaar by 
www.7p8tc.be/index.htm. 


SA AMSAT RUIMTESIMPOSIUM 


Hierdie is n waarskuwing dat die vroeër registrasie datum vir die SA AMSAT 
Ruimtesiymposium, wat op 19 April in Durban gehou word, vinnig besig is om 
nader te kom. Besonderhede is beskikbaar op www.amsatsa.org.za of vra aan 
by saamsat@intekom.co.za 


GEEN PRESIDENTSNET EN INTEGNET HIERDIE MAAND NIE 


Met al die vakansiedae in Maart sal daar geen Presidentsnet en Integnet hierdie 
maand.wees nie. Die volgende Presidentsnet en Integnet sal later in April gehou 
word. SARLNuus sal die datum bekend maak. 


VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
rustig wees. Die voorspelde effektiewe sonvlektelling sal gedurende die komende 
week minder as 5 wees. Die verwagte DX-toestande is goed vir die Noord-Oos 
paaie maar vrotterig vir die hoofsaaklik Noordelike rigtings. 


15 m en 20 m is die beste keuse vir DX met moontlike 15 en 20 m-openinge 
vanaf 14:00 SAT na Indië. Daar is `n moontlikheid van kort, Hou 20 m-openinge 
na, Australië vanaf ongeveer 08:00. Vanaf ongeveer 16:00 is daar moontlike 15 
en 20 m-openinge na Europa. Kort, flou 15 m openinge na die VSA is om 19:00 
moontlik. Andersins gaan kontakte met die VSA baie uitdagend wees. 10 MHz 
lyk na sononder bruikbaar vir die morsekode- en digitale entoesiaste. 


Plaaslike toestande gaan gedurende die dag op 40 m goed wees. 30 m behoort 
gedurende die middel van die dag goeie resultate oor die langer afstande te lewer. 
Saans is 80 m die beste keuse. Dit is nou as die donderstorms en staties vir jou 
'n kans gaan gee. Onthou dat hierdie net `n voorspelling is en dat HEF jou steeds 
kan verras. Skakel jou stel aan, luister en roep ook CO om seker te maak dat 
jy deel van die opwinding is. 


Besoek gerus www.spaceweather.co.za vir meer inligting. 


DAGBOEK VAN GEBEURE 


27 Maart tot 3 April T7PA&FCO DXpedisie; 31 Maart - Sluitingsdatum vir sta- 
dium 1 van 2008 konstruksiekompetisie; en Sluitingsdatum vir nominasies vir 
Tinus Lange-toekennings; 3 April - SARL 80 meter @SO-geselligheid: 6 April 
- Sluitingsdatum vir bywoningsbesprekings vir die SARL se AJV; 11 tot 13 
April - SARL AJV in Bloemfontein; 12 April - Kemptonpark Amateurradio 
Tegniese Vereniging begin met 'n Klas B RAF-kursus; 19 April - SA AMSAT 
Ruimtekommunikasiekonferensie; 21 April Sluitingsdatum vir Nokia Siemens 
Netwerk Toekennings. 


SARL nuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHz in die Pretoriagebied met herleidings op 7 
(82, 7 205 en 17 590 kHz, te luister. Vir oudiostrome en Echolink deur ZSOJPL- 
R, besoek www.sarl.org.za, klik op ARMI en volg die skakels. `n Heruitsending 
vind Maandagaande om 21:00 SAT op 3 215 kHz plaas. Sentech borg die uit- 
sendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel is. 


'n Voorspoedige week word aan almal toegewens, 738. 


/EX 


